  Виталий Пронин Матэктэ 72-тӥез Вормон Нунал. Соин валче тодматӥськом куд-ог лыдпусъёсын. - Туннэ нуналлы элькунамы уло 678 фронтовикъёс – Быдӟым Вормонэз матэктэмъёс. - Пенсиосъя фондлэн ивортэмезъя, 9-тӥ мае 17 улосчиосмы, Вормонлэсь 72 арессэ сяна, асьсэлэсь но 72-тӥзэ вордскем нуналзэс пусъёзы. Соос пӧлысь 14-ез нылкышноос но куинез гинэ воргоронъёс. Тросэз уло городъёсын. - Ваньзэ-ӧвӧлзэ 9-тӥ мае вордскем нуналзэ пусъе 44 сюрс 061 мурт. Кылсярысь, Якшур-Бӧдья ёросысь Анна Андриановналы туэ 95 арес тырмоз, Глазовысь Анна Ивановналы - 94, эшшо 2 улосчиосмы Вормон Нуналэ 90 арессэс пусъёзы. Елена Рябина  